শিরোনামটি এমত দেওয়ার কিছু কারণ অবশ্যই আছে। অর্জুন পৌত্র পরিক্ষিত মারা যান তক্ষক নাগের বিষ ছোবলে। পরিক্ষিত পুত্র জনমেজয় তখন শিশু। সময় নিয়মে রাজা বড় হতে থাকলেন। উতঙ্ক এসে যখন রাজা জনমেজয়কে জানালেন, তাঁহার পিতার মৃত্যুতে তক্ষক নাগের বিশেষ ভূমিকা রয়েছে। তখন রাজা এক বিরাট আয়োজন করলেন। সর্পকুল ধংসের নিমিত্ত। সে মহতী যজ্ঞ, সর্প-নিধন যজ্ঞ নামে পরিচিত। আস্তিক এসে রাজাকে সে কর্ম হতে বিরত না করলে ইহ জগতে সর্পের দর্শন বোধ হয় আর হত না॥